15/04/2016 | Administración LocalMunicipal
Betanzos
Bases contratación temporal patrón tráfico interior para a lancha municipal “Diana Cazadora”

Por resolución desta Alcaldía n.º 449-2016, de data 1 de abril, prestouse aprobación as seguintes: BASES DA CONVOCATORIA PARA A COBERTURA DUNHA PRAZA DE PATRÓN DE TRÁFICO INTERIOR PARA A LANCHA MUNICIPAL DIANA CAZADORA Primeira.–Obxecto da convocatoria. Constitúe o obxecto da presente convocatoria establecer as bases que terán que rexer, no proceso selectivo, para a provisión dunha praza de Patrón de Cabotaxe da Mariña Mercante, con atribucións suficientes para o manexo da embarcación que se dirá, con carácter laboral temporal, para a condución, atención e mantemento da lancha municipal, Diana Cazadora. Segunda.–Condicións laborais. O/a aspirante seleccionado/a realizaráselle contrato laboral de carácter temporal coas cláusulas específicas de Obra ou Servizo determinado, na categoría profesional. Grupo 3, complemento de posto 3A, e complemento especifico 357,97 € mes, mais a parte proporcional das pagas extras segundo o convenio colectivo do persoal laboral deste Concello. A duración do contrato será dende a formalización do mesmo ata o 30 de setembro. A xornada de traballo será de 37,5 horas semanais, prestadas de luns a domingo, de acordo as solicitudes e necesidades de viaxes de carácter turístico da lancha Diana Cazadora. O posto de traballo supon ademais da condución e transporte de pasaxeiros nos grupos autorizados debidamente polo Concello o Campo dos Caneiros, os dias que se autoricen e demais servizos que o Concello considere, a limpeza, mantemento e demais coidados que teñan que realizarse na citada embarcación, así como o seu traslado as Dependencias das autoridades marítimas correspondentes os efectos administrativos, burocráticos que fora necesario. Terceira.–Procedemento de selección. Será o de concurso, mediante a valoración dos criterios que posteriormente se establecen. Cuarta.–Requisitos. a) Ter a nacionalidade española. b) Ser nacional doutros estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público. c) Ter cumpridos os dezaseis anos de idade e non ter alcanzado a idade máxima de xubilación forzosa para o acceso ao emprego público. d) Estar en posesión dalgunhas das seguintes titulacións: Patrón Portuario, Patrón Local de Pesca (D. A. 6ª.1. B) do R. D. 973/2009), Patrón Costeiro Polivalente (D. A. 6ª.1. A) do R. D. 973/2009), Patrón de Cabotaxe, Patrón Maior de Cabotaxe, Patrón de Litoral, Patrón de Altura, Piloto de segunda da Maina Mercante, Piloto de primeira da Mariña Mercante, Capitán da Mariña Mercante, (ou en condicións de obtelo/s na data en que remate o prazo de presentación de instancias). e) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Quinta.–Publicidade. A convocatoria iniciando o proceso selectivo así como as presentes bases, serán obxecto de publicación no Boletín Oficial da Provincia (BOP), na páxina web e no taboleiro de anuncios deste Concello. Todas as demais resolucións que se produzan no expediente, serán publicitadas a través da páxina web do Concello e no taboleiro de anuncios deste. A aqueles solicitantes que así o manifesten na instancia, seranlles comunicadas por SMS, ao teléfono que indiquen. Sexta.–Presentación de instancias. No prazo de cinco días hábiles, a contar do seguinte ao da publicación do anuncio no B. O. P., os interesados en participar no proceso selectivo, dirixirán instancia a Alcaldía-Presidencia, de acordo ao modelo do ANEXO I destas bases. Tales instancias presentaranse no rexistro do Concello ou a través de calquera dos sistemas previstos no art.38.4 da Lei 30/92, do 26 de novembro, de réxime xurídico das administracións públicas e procedemento administrativo común. Xunto coa instancia acompañarase. Fotocopia do D. N. I. do interesado. Documentación acreditativa dos méritos alegados. Os documentos presentaranse en copia simple e posteriormente a persoa seleccionada deberá presentar os orixinais para o seu cotexo. Non se tomarán en consideración os méritos que non queden debidamente acreditados dentro do prazo de presentación de instancias. Sétima.–Admisión de candidatos. Recibidas as solicitudes, procederase, por resolución da Alcaldía, que poderá ser provisional ou definitiva, á admisión dos presentados. Será provisional no caso de que algunha solicitude careza dalgún requisito, para o que se concederán dous días hábiles ao interesado para os efectos da súa emenda. Neste caso transcorrido o prazo de emenda e a resultas deste, a admisión elevarase a definitiva tamén mediante resolución. Oitava.–Tribunal de selección. Será nomeado polo Sr. alcalde, conxuntamente coa resolución que eleve a definitiva a admisión de presentados. Estará constituído por cinco membros: presidente e catro vogais, dos que un actuará de secretario. A composición darase a coñecer xunto coa relación definitiva de admitidos, podendo ser obxecto das correspondentes recusacións ou abstencións que legalmente procedan. Novena.–Valoración. FASE DE CONCURSO Teranse en conta ao obxecto de valoración, as seguintes circunstancias ou méritos.1.º. Por experiencia en traballos realizados e ata un máximo de 10,00 puntos: na mesma categoría laboral: 0,20 puntos por cada mes completo ou fracción superior a quince días, a xustificar co historial facilitado pola autoridade marítima.2.º. Coñecemento básico dalgún idioma ata un máximo de 3 puntos: O nivel acreditarase mediante calquera título expedido.3.º. Por cursos relacionados coa actividade, ata un máximo de 5,00 puntos: De máis de 50 horas: 2 punto. De máis de 25 a 50 horas: 1,5 puntos. De máis de 15 horas: 1,00 puntos. No suposto de que na acreditación dos cursos non figure o número de horas, non se puntuará o curso. Os cursos de formación acreditaranse mediante presentación da fotocopia dilixenciada da certificación, título ou diploma no que figure nome do título, contidos e duración ademais da entidade impartidora. O tribunal de selección, realizada a baremación, publicará no taboleiro de anuncios e na páxina web do Concello, a relación de aspirantes por orde de puntuación obtida. Décima.–Contratación e formalización do contrato. Efectuada polo tribunal a baremación do concurso o tribunal publicará no taboleiro de anuncios e na páxina web a relación de aspirantes por orde de puntuación obtida, concedéndose aos mesmos un prazo de dous días a efectos de reclamacións. Rematado o citado prazo e resoltas as mesmas –si se producisen– elevará esta relación ao Alcalde-Presidente para proceder a formalización do contrato correspondente, debéndose incorporar ó seu posto no prazo máximo de cinco días desde que sexa requirido para elo. No sinalado prazo deberá presentar a documentación acreditativa do cumprimento dos requisitos establecidos na base cuarta das presentes. De non se presentar o interesado así como naqueles casos nos que se produzan vacantes, poderase cubrir a praza co seguinte en puntuación. Décimo primeira.–Normas de aplicación. Para o non previsto nestas bases, será de aplicación a Lei 7/85, do 2 de abril, Reguladora das Bases de Réxime Local; Real Decreto Lexislativo 781/1986, do 18 de abril, polo que se aproba o Texto Refundido das Disposicións Legais vixentes en materia de Réxime Local; Lei 5/97, de Administración local de Galicia; Lei 30/1984, do 2 de agosto, de Medidas para a Reforma da Función Pública, nos artigos que non foron derogados pola Lei 7/2007, do 12 de abril, que aproba o Estatuto Básico do Empregado Público; Lei 2/2015, do 29 de abril, de Emprego Público de Galicia; Real Decreto 896/1991, do 7 de xuño, sobre regras básicas e programas mínimos a que debe axustarse o procedemento de selección dous funcionarios/as da Administración local; Decreto 95/1991, do 20 de marzo, polo que se aproba o Regulamento de selección do persoal da Administración da Comunidade Autónoma de Galicia; e Real Decreto 364/1995, do 10 de marzo, polo que se aproba o Regulamento xeral de ingreso do persoal o servizo da Administración do Estado. Todo iso sen prexuízo do carácter administrativo dos actos que integran o procedemento de selección e, polo tanto, fiscalización pola xurisdición contencioso-administrativa. O réxime xurídico dos contratos será o da lexislación laboral, correspondente ao Xulgado Social ou coñecemento das cuestións que se deriven do cumprimento dos mesmos, así como cantas normas de igual ou superior rango referidas á función pública se diten. Betanzos, 29 de febreiro de 2016. O ALCALDE-PRESIDENTE Asdo.: José Ramón Garcia Vázquez ANEXO I.–MODELO DE INSTANCIA D.…….….………………………………………………………., con D. N. I núm. DOMICILIO: Rúa:., n.º., piso., POBLACIÓN:. D. P. Tlfno.:. Informado da convocatoria que realiza o Concello de Betanzos, para unha praza de PATRÓN DE TRÁFICO INTERIOR, de acordo ás bases publicadas no B. O. P. n.º., de data.………………., que declara coñecer e aceptar. Tendo en conta que cumpre todos os requisitos esixidos na base cuarta, comprométese a achegar os documentos acreditativos destes no suposto de ser seleccionado, SOLICITA: Ser admitido ao proceso de selección convocado, para o que achega: – Fotocopia do D. N. I. – Documentos acreditativos ou fotocopias cotexadas, dos méritos que se aleguen ao obxecto a súa valoración no concurso. – Así mesmo autoriza a que lle sexan comunicadas as actuacións do expediente a través de SMS, ao número de teléfono arriba indicado. En., a. de. de 2016. Asdo.:. SR. ALCALDE-PRESIDENTE CONCELLO DE BETANZOS